เรื่องร้องเรียน: เรียน ท่านผู้ว่าราชการกรุงเทพมหานคร / ผู้เกี่ยวข้อง         ดิฉันอาศัยอยู่ในเขตสะพานสูง โดยด้านหลังบ้านเป็นที่รักร้างว่างเปล่าและเต็มไปด้วยต้นธูปฤาษี         ปัญหาของดิฉันคือดอกของต้นธูปฤาษีดังกล่าวได้ปลิวเข้ามาในบริเวณบ้านเป็นจำนวนมาก ส่งผลต่อการดำเนินชีวิตประจำวัน และส่งผลต่อสุขภาพโดยเฉพาะลูกชายที่มีอายุห้าขวบกว่า ซึ่งเป็นโรคภูมิแพ้ทางเดินหายใจ ไม่สามารถออกมาวิ่งเล่นบริเวณหน้าบ้านได้          ซึ่งปัญหาดังกล่าวได้เคยแจ้งไปทาวเขตสะพานสูงผ่านช่องทางรับเรื่องร้องเรียน (messenger) เมื่อประมาณเดือน มิ.ย. ปี 64 แต่ไม่ได้รับการตอบกลับหรือดำเนินการใดๆ จากทางเขต         ดิฉันจึงแจ้งมายังท่านฯ เพื่อช่วยประสานงานกับหน่วยงานที่เกี่ยวข้องในการแก้ไขปัญหาดังกล่าว         ขอแสดงความนับถือ
การดำเนินการของเจ้าหน้าที่: เจ้าหน้าที่เทศกิจตรวจสอบเหตุร้องเรียน ประชาชนแจ้งเรื่องว่าได้รับผลกระทบจากดอกต้นธูปฤาษีปลิวรบกวนเข้ามาในที่พักอาศัย บริเวณซอยราษฎร์พัฒนา 15 ได้ตรวจสอบแล้วพบว่าเป็นที่ดินรกร้าง ไม่ทราบว่าใครเป็นเจ้าของที่ดิน ตรวจพบว่าปัญหาการฟุ้งกระจายของดอกต้นธูปฤาษีลดลงแล้ว เนื่องจากมีฝนตก ในเบื้องต้นได้กำชับให้เจ้าหน้าที่ตรวจตราพื้นที่อย่างสม่ำเสมอเพื่อป้องกันเหตุการเกิดอัคคีภัยจากไฟไม่หญ้าซึ้งจะส่งผลกระทบให้ผู้พักอาศัยในบริเวณดังกล่าวมากยิ่งขึ้น ส่วนการแก้ไขปัญหาระยะยาวจะได้ติดตามสืบค้นหาเจ้าของที่ดินให้มาดำเนินการปรับปรุงที่ดินเพื่อไม่ให้เกิดเหตุเดือดร้อนรำคาญกับประชาชนต่อไป
ความเห็นของผู้แจ้ง: ทางผู้ร้องเรียนขอขอบคุณจนท. ที่ได้ดำเนินการในเรื่องดังกล่าว         แต่เนื่องจากปัญหานี้ไม่ได้รับการใส่ใจในการแก้ไขอย่างแท้จริง โดยก่อนหน้านี้ทางจนท. ได้เข้ามาพูดคุยกับผู้ร้องเรียนที่บ้านว่าติดต่อผู้แทนเจ้าของที่ดินได้แล้ว และทางผู้แทนฯ แจ้งว่ากำลังจะรังวัดที่ดินและทำการพัฒนาที่ดินในช่วงเดือนธันวาคม 2565       ทางผู้ร้องเรียนเห็นว่าเวลาได้ล่วงเลยมาพอสมควรแล้วทางผู้แทนฯ ก็ยังมิได้ดำเนินการใดๆ เพื่อพัฒนาที่ดินดังกล่าว กอรปกับช่วงนี้ดอกธูปฤาษีจะปลิวฟุ้งกระจายไปทั่ว ถึงแม้จะมีฝนตกลงมาบ้าง แต่พอแดดออกประกอบกับมีลมดอกธูปฤาษีก็จะปลิวฟุ้งกระจายเหมือนเดิม        ทั้งนี้ทางผู้ร้องฯ ติดใจประเด็นที่ทาง จนท. แจ้งว่าไม่ทราบใครเป็นดจ้าของที่ดิน ซึ่งขัดกับที่แจ้งให้ทางผู้ร้องทราบในครั้งแรก       จึงเรียนมาเพื่อทราบและขอความอนุเคราะห์ในการดำเนินการ       ขอแสดงความนับถือ  ผู้ร้องเรียน ทัศนาวลัย พูลสิน
พื้นที่: แขวงสะพานสูง เขตสะพานสูง กรุงเทพมหานคร